437.49 REGOLI DWAR IR-REĠISTRAZZJONI TA’ RZIEZET FID-DATA BASE NAZZJONALI GĦAL ANNIMALI PORĊINI L-AVVIŻ LEGALI 508 ta’ l-2008. L-AVVIŻ LEGALI 508 ta’ l-2008. 1. (1) It-titolu ta’ dawn ir-regoli hu Regoli dwar ir-Reġistrazzjoni ta’ Rrziezet fid-Data base Nazzjonali għal Annimali Porcini. (2) L-iskop ta’ dawn ir-regoli hu biex jimplimenta d-disposizzjonijiet tad-Deċiżjoni tal-Kunsill ta’ l-Unjoni Ewropea 2000/678 (KE) dwar ir-registrazzjoni ta’ rziezet fid-data bases nazzjonali għal annimali porcini: Iżda d-disposizzjonijiet taħt id-Direttiva tal-Kunsill ta’ l-Unjoni Ewropea 64/432/KEE għandhom jkunu bla preġudizzju għal dawn ir-regoli. 2. Tifsira. Kap. 437. Għall-finijiet ta’ dawn ir-regoli "l-awtorita kompetenti" tfisser is-Servizzi Veterinarji kif stabbilit taħt l-artikolu 2 ta’ l-Att dwar is-Servizzi Veterinarji. 3. (1) Ir-reġistru tar-razzett għandu jkollu għall-anqas din l-informazzjoni li ġejja dwar kull razzett fejn jkun hemm annimali porċini: (a) il-kodiċi tal-pajjiż u n-numru ta’ identifikazzjoni li jkun jikkonsisti f’mhux aktar minn 12-il figura (appart i l-kodiċi tal-pajjiż); (b) l-indirizz tar-razzett; (c) l-isem u l-indirizz tal-persuna responsabbli għall-annimali; (d) il-kordinati ġeografiċi jew indikazzjoni ġeografika ekwivalenti tar-razzett; (e) sezzjoni ta’ data fejn ikun possibbli għall-awtorità kompetenti li ddaħħal informazzjoni sanitarja, bħalma huma restrizzjonijiet fuq movimenti, status jew informazzjoni rilevanti oħra fil-kuntest ta’ programmi Komunitarji jew nazzjonali. (2) B’żieda ma’ l-informazzjoni mniż/la fis-subregola (1), ir-reġistru tar-razzett jista’ jkollu din l-informazzjoni li ġejja dwar kull razzett fejjkun hemm annimali porċini: (a) it-tip ta’ produzzjoni; (b) il-kapaċità; (ċ) l-isem u l-indirizz tas-sid tar-razzett; (d) l-isem u l-indirizz tal-persuna responsabbli għall-miżuri sanitarji; (e) kull informazzjoni oħra li titqies neċessarja mill-awtorità kompetenti: Iżda l-awtorità kompetenti għandha tinforma lill-Kummissjoni dwar l-informazzjoni msemmija f’din is-subregola li tkun inkluża fir-reġistru tar-razzett fid-data bases nazzjonali tagħha għal annimali porċini.